પાટીદાર નેતા હાર્દિક પટેલનું કહેવું છે કે નિતીન પટેલ માટે તેઓ કોંગ્રેસ પાર્ટી સાથે વાત કરશે, કે જેનાથી તેમને યોગ્ય જગ્યા મળે અને તેમની શાખ પર કોઈ સવાલ ન ઉભો થાય. જો નિતીનભાઈ 10 ધારાસભ્યો સાથે ભાજપ છોડવા તૈયાર થઈ જતા હોય અમે કોંગ્રેસમાં તેમને ઉચ્ચ હોદ્દા માટે વાત કરીશું. હાર્દિકે આ વાત બોટાદમાં પાટીદાર અનામત આંદોલન સમિતીની બેઠક પહેલા કરી હતી. આ બેઠકમાં પાટીદાર અનામત આંદોલન અને ગુજરાતમાં ભાજપ સરકાર રચાયા પછીની સ્થિતીની ચર્ચા કરવા માટે યોજાઈ રહી છે.